

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆՆ ԱՌԸՆԹԵՐ**

**ՊԵՏԱԿԱՆ ԵԿԱՄՈՒՏՆԵՐԻ ԿՈՄԻՏԵ**

## ԱՇԽԱՏԱԿԱԶՄԻ ՂԵԿԱՎԱՐ

ք. Երևան-0015, Մ. Խորենացի 3, 7

հեռ.` 060 544-301

22.04.2014թ. թիվ-1/18-2/4814-14

ՙՙԳԱԿ-ՇՀԱՊՁԲ-11/8՚՚ ծածկագրով ընթացակարգի

շրջանակներում գրանցված մասնակիցներին

ՙՙԳԱԿ-ՇՀԱՊՁԲ-11/8՚՚ծածկագրով ընթացակարգի շրջանակներում ՀՀ կառավարությանն առընթեր պետական եկամուտների կոմիտեի կարիքների համար անհրաժեշտություն է առաջացել ձեռքբերել «Գնումների աջակցման կենտրոն» ՊՈԱԿ-ի և նշված ծածկագրով շրջանակային համաձայնագրերով իրականացվող գնումների ցանկում ներառված կազմակերպությունների միջև կնքված շրջանակային համաձայնագրերով նախատեսված ապրանքներ (հրավերը կցվում է):

Սույն հրավերի(ծանուցման) ծածկագիր է հանդիսանում` ՊԵԿ-ՇՀԱՊՁԲ-14-1-11/8:

Հայտնում ենք, որ գնման առարկայի վերաբերյալ Ձեր կազմակերպության հայտը անհրաժեշտ է ներկայացնել [www.armeps.am](http://www.armeps.am) կայքի (այսուհետև՝ կայք) միջոցով ոչ ուշ, քան 2014 թվականի մայիսի 6-ը, մինչև ժամը 10-00-ն:

Ընթացակարգի հանձնաժողովի քարտուղարն է Գ.Ղազարյանը:

Հայտերը կբացվեն 2014 թվականի մայիսի 6-ին, ժամը 10-00-ին՝ [www.armeps.am](http://www.armeps.am) կայքի միջոցով:

 Գնման առարկա է հանդիսանում ՀՀ կառավարությանն առընթեր պետական եկամուտների կոմիտեի կարիքների համար համակարգչային և պատճենահանման սարքավորումների և օժանդակ նյութերի (քարթրիջներ) ձեռքբերումը:

ՀՀ կառավարությանն առընթեր պետական եկամուտների կոմիտեի կարիքների համար համակարգչային և պատճենահանման սարքավորումների և օժանդակ նյութերի (քարթրիջներ) (որը կազմված է՝ 9 չափաբաժնից) տեխնիկական բնութագրերը, ինչպես նաև գնման առարկայի մասնագիրը, տեխնիկական տվյալները և այլ ոչ գնային պայմանների ամբողջական և համարժեք նկարագրությունը կազմում են պայմանագրի անբաժանելի մասը, որի նախագիծը ներկայացված է սույն սույն հրավերի(ծանուցման ) N-1 հավելվածում:

Մասնակիցները հայտով ներկայացնում են իրենց կողմից հաստատված՝

ա. Գնման ընթացակարգին մասնակցելու դիմում(Հավելված N-5)ընդ որում պարտադիր է նշել Մասնակցի էլեկտրոնային փոստի հասցեն,

բ. Գնային առաջարկ (ՀավելվածN-5.1): Մասնակցի գնային առաջարկը ներկայացվում է ինքնարժեք և ավելացված արժեքի հարկ ընդհանրական բաղադրիչներից բաղկացած հաշվարկի ձևով (օրինակելի ձևերը կցվում են): Միաժամանակ հայտնում ենք, որ ՊԵԿ-ՇՀԱՊՁԲ-14-1-11/8 ծածկագրով ընթացակարգի էլեկտրոնային ձևով իրականացվող գնումների հրավերի պահանջների համաձայն` յուրաքանչյուր չափաբաժնի համար գնային առաջարկն անհրաժեշտ է ներկայացնել ոչ թե միավորի, այլ պայմանագրի կատարման համար առաջարկվող գնով /տվյալ չափաբաժնի ամբողջ քանակի համար առաջարկվող գնով/: Եթե մասնակցի կողմից գնային առաջարկը ներկայացվի միավորի գնով, ապա վերջինիս հայտը կգնահատվի անբավարար և կմերժվի:

Հայտն անհրաժեշտ է ներկայացնել «ԳԱԿ-ՇՀԱՊՁԲ-11/8» ծածկագրով ընթացակարգի հրավերով սահմանված կարգով:

Կից ներկայացնում ենք կնքվելիք պայմանագրի նախագիծը:

Մասնակցի կողմից հայտի ներկայացումը պարտադիր չէ:

ՀՀ կառավարությանն առընթեր պետական եկամուտների կոմիտեի էլեկտրոնային փոստի հասցեն է՝ gnumner@customs.am:

Առդիր` 11 թերթ:

Հարգանքով `

 Ա.Գևորգյան



 Կատ. Գ.Ղազարյան

 Հեռ. 060 544-626

Նախագիծ

ՊԱՅՄԱՆԱԳԻՐ

ՔԱՐԹՐԻՋՆԵՐԻ

ԳՆՄԱՆ ՊԱՅՄԱՆԱԳԻՐ

N ՊԵԿ-ՇՀԱՊՁԲ-14-1-11/8

ք. Երևան “……” ……………. 2014թ.

ՀՀ կառավարությանն առընթեր պետական եկամուտների կոմիտեն, ի դեմս կոմիտեի աշխատակազմի ղեկավար Ա. Գևորգյանի, որը գործում է կոմիտեի կանոնադրության հիման վրա (այսուհետև` Գնորդ), մի կողմից և “………………..”-ն, ի դեմս տնօրեն ……………ի, որը գործում է ընկերության կանոնադրության հիման վրա (այսուհետև` Վաճառող), մյուս կողմից, կնքեցին սույն պայմանագիրը հետևյալ մասին.

1. **Պայմանագրի առարկան**

1.1 Վաճառողը պարտավորվում է սույն պայմանագրով սահմանված կարգով, նախատեսված ծավալներով, ձևով և ժամկետներում Գնորդին հանձնել սույն պայմանագրի N 1 հավելվածով` Տեխնիկական բնութագիր-գնման ժամանակացույցով նախատեսված ապրանքները (այսուհետև` Ապրանք), իսկ Գնորդը պարտավորվում է ընդունել այդ Ապրանքը և վճարել դրա համար:

1. **Մատակարարման պայմանները**
	1. Վաճառողն ապրանքը հասցնում է Գնորդին:
	2. Ապրանքը մատակարարում է սույն պայմանագրի N 1 հավելվածով սահմանված տեխնիկական բնութագիր-գնման ժամանակացույցին համապատասխան:
2. **Կողմերի իրավունքները և պարտականությունները**

**3.1. Գնորդն իրավունք ունի`**

3.1.1 Ապրանքը Պայմանագրով սահմանված ժամկետում Վաճառողի կողմից չմատակարարելու դեպքում հրաժարվել ապրանքից.

3.1.2 Եթե հանձնվել է անպատճաշ որակի` սույն պայմանագրի 1 կետում նշված տեխնիկական բնութագրերին չհամապատասխանող Ապրանք.

 ա) Չընդունել Ապրանքը` իր հայեցողությամբ սահմանել անպատշաճ որակի Ապրանքը սույն պայմանագրին համապատասխանող որակի ապրանքով անհատույց փոխարինման ողջամիտ ժամկետ և պահանջել Վաճառողից վճարելու սույն պայմանագրի 7.3 կետով նախատեսված տուգանքը, ինչպես նաև 7.2 կետով նախատեսված տույժը.

բ) Հրաժարվել սույն պայմանագիրը կատարելուց և պահանջել վերադարձնելու Ապրանքի համար վճարված գումարը.

3.1.3 Վաճառողից պահանջել հատուցելու վնասները, եթե Գնորդը Վաճառողի կողմից պարտականությունը խախտելու հետևանքով պայմանագրի լուծումից հետո ողջամիտ ժամկետում այլ անձից ավելի բարձր, սակայն ողջամիտ գնով գնել է Ապրանք` սույն պայմանագրով նախատեսվածի փոխարեն` Պայմանագրով սահմանված և դրա փոխարեն կնքված գործարքի գների միջև տարբերության չափով, ինչպես նաև Ապրանք այլ անձից ձեռք բերելու համար իր կատարած բոլոր անհրաժեշտ և ողջամիտ ծախսերը.

3.1.4 Միակողմանի լուծել սույն պայմանագիրը (լրիվ կամ մասնակի), եթե Վաճառողն էականորեն խախտել է սույն պայմանագիրը.

3.1.4.1 Վաճառողի կողմից պայմանագիրը խախտելն էական է համարվում, եթե`

ա) մատակարարվել է անպատճաշ որակի Ապրանք, որը չի կարող փոխարինվել Գնորդի համար ընդունելի ժամկետում.

բ) խախտվել է Ապրանքի մատակարարման ժամկետը,

3.1.5 Զննել ապրանքը և հայտնաբերված թերությունների մասին անհապաղ տեղեկացնել Վաճառողին.

**3.2 Գնորդը պարտավոր է`**

3.2.1 Կատարել սույն պայմանագրին համապատասխան մատակարարված Ապրանքների ընդունումն ապահովող բոլոր անհրաժեշտ գործողությունները:

3.2.2 Վաճառողի հանձնած Ապրանքից սույն պայմանագրին համապատասխան հրաժարվելու դեպում, ապահովել այդ Ապրանքի պատասխանատու պահպանությունը և դրա մասին անհապաղ տեղեկացնել Վաճառողին.

3.2.3 Սույն պայմանագրով նախատեսված կարգով և ժամկետներում իրականացնել վճարումները, իսկ վճարման ժամկետի խախտման դեպքում` նաև սույն պայմանագրի 7.5 կետով նախատեսված տույժը:

3.2.4 Ապրանքի քանակի, տեսականու, որակի մասին սույն պայմանագրի պայմանները խախտելու մասին Վաճառողին ծանուցել թերությունը հայտնաբերելուց հետո անմիջապես կամ այն բանից հետո` ողջամիտ ժամկետում, երբ պայմանագրի համապատասխան պայմանի խախտումը պետք է հայտնաբերված լիներ` ելնելով Ապրանքի բնույթից և նշանակությունից:

**3.3 Վաճառողն իրավունք ունի`**

3.3.1 Գնորդից պահանջել ընդունելու սույն պայմանագրով նախատեսված կարգով և ժամկետներում մատակարարված Ապրանքը.

3.3.2 Գնորդից պահանջել հատուցելու վնասները, եթե Վաճառողը Գնորդի կողմից պարտավորությունը խախտելու հետևանքով պայմանագրի լուծումից հետո` ողջամիտ ժամկետում, այլ անձի` Պայմանագրով նախատեսվածից ավելի ցածր, սակայն ողջամիտ գնով վաճառել է Ապրանք` համապատասխան Պայմանագրով սահմանված և դրա փոխարեն կնքված գործարքի գների միջև տարբերության չափով:

3.3.3. Գնորդից պահանջել վճարելու Պայմանագրով նախատեսված կարգով և ժամկետներում մատակարարված Ապրանքի համար իրեն վճարման ենթակա գումարները.

3.3.4 Գնորդի համաձայնությամբ վաղաժամկետ մատակարարել Ապրանքը: Վաղաժամկետ մատակարարված և գնորդի կողմից ընդունված Ապրանքը հաշվարկվում է հաջորդ փուլում մատակարարման ենթակա Ապրանքի քանակի հաշվին:

3.3.5 Սույն պայմանագրի մինչև 25 տոկոսը կարող է իրականցվել գործակալության պայմանագիր կնքելու միոցով: Գործակալության պայմանագրի կողմ չի կարող հանդիսանալ տվյալ ընթացակարգում հաղթող ճանաչված, սակայն պայմանագիր կնքելուց հրաժարված մասնակիցը:

**3.4 Վաճառողը պարտավոր է`**

3.4.1 Գնորդին հանձնել Ապրանքը` սույն պայմանագրով նախատեսված կարգով և ժամկետներում:

3.4.2 Գնորդին հանձնել երրորդ անձանց իրավունքներից ազատ Ապրանք:

3.4.3 Գնորդի պահանջով տրամադրել Ապրանքի որակը հավաստող` ՀՀ օրենսդրությամբ սահմանված փաստաթղթեր:

3.4.4 Հետ տանել Գնորդի կողմից սույն պայմանագրի 3.2.2 կետին համապատասխան` պատասխանատու պահպանության ընդունված Ապրանքը կամ ողջամիտ ժամկետներում տնօրինել այն, ինչպես նաև հատուցել Ապրանքը պատասխանատու պահպանության ընդունելու, այն իրացնելու կամ Վաճառողին վերադարձնելու հետ կապված անհրաժեշտ ծախսերը:

3.4.5 Սույն պայմանագրով նախատեսված դեպքերում վճարել սույն պայմանագրի 7.2 և 7.3 կետերով նախատեսված տույժը և տուգանքը:

3.4.6 Գնորդին հանձնել Ապրանքի պատկանելիքները և համապատասխան փաստաթղթերը:

3.4.7 Սույն պայմանագրի 3.1.4 կետի համաձայն Պայմանագրի լուծումից հետո Գնորդին հատուցել վերջին վնասները:

3.4.8 Սույն պայմանագրի կատարման (կանխավճարի) ապահովման գործողության ընթացքում լուծարման կամ սնանկացման գործընթաց սկսելու դեպքում դրա մասին նախապես գրավոր տեղեկացնել պատվիրատուին:

1. **Ապրանքի գինը և վճարման կարգը**

4.1 Սույն պայմանագրի ընդհանուր գինը կազմում է` .................... (..................................) ՀՀ դրամ` ներառյալ ԱԱՀ-ն: Ապրանքի միավոր գինը սահմանված է սույն Պայմանագրի N 1 հավելվածում: Ապրանքի գինը ներառում է հարկերը, տուրքերը և ՀՀ օրենսդրությամբ սահմանված այլ վճարները:

Ապրանքի մատակարարման գինը կայուն է և Վաճառողն իրավունք չունի պահանջել ավելացնելու, իսկ Գնորդը նվազեցնելու այդ գինը։

4.2 Գնորդն իրեն մատակարարված Ապրանքի դիմաց վճարում է ՀՀ դրամով անկանխիկ` դրամական միջոցները Վաճառողի հաշվարկային հաշվին փոխանցելու միջոցով։ Դրամական միջոցների փոխանցումը կատարվում է հանձման-ընդունման արձանագրության հիման վրա` Պայմանագրի վճարման ժամանակացույցով` հավելված N 2-ով, նախատեսված ամսում, /եթե արձանագրությունը կազմվում է տվյալ ամսվա 20-ից հետո, ապա վճարումն իրականացվում է 20 բանկային օրվա ընթացքում/ բայց ոչ ավելի, քան նույն հավելվածով` վճարման ժամանակացույցով տվյալ ժամանակահատվածի համար նախատեսված գումարի չափից։ Եթե ընդունված Ապրանքի դիմաց վճարելու համար վճարման ժամանակացույցով նախատեսված միջոցները չեն բավարարում, ապա վճարումն սույն կետի պայմաններով իրականացվում է այն ամսում, որում դրամական միջոցները նախատեսված են, սակայն ոչ ուշ քան 2014թ. դեկտեմբերի 25-ը։

1. **Ապրանքի որակը և երաշխիքը**

5.1 Վաճառողը երաշխավորում է մատակարարված Ապրանքի որակի համապատասխանությունը պետական ստանդարտի պահանջներին։

1. **Ապրանքի հանձնումը և ընդունումը**

6.1 Պայմանագրի կամ դրա մի մասի կատարման արդյունքներն ընդունվում են Գնորդի և Վաճառողի միջև հանձնման-ընդունման արձանագրության (այսուհետև` արձանագրություն) ստորագրմամբ: Վաճառողը` Ապրանքի հանձման ավարտից 2 աշխատանքային օրվա ընթացքում Գնորդին է ներկայացնում հանձնած Ապրանքի մասին իր կողմից ստորագրված հանձնման-ընդունման արձանագրության երկու օրինակ (Հավելված 3) և Ապրանքի ձեռքբերումը կամ ներմուծումը հավաստող փաստաթղթի բնօրինակը և պատճենը: Եթե Ապրանքի ձեռքբերման գործընթացում առկա են մի քանի միջնորդ կազմակերպություններ, ապա նախորդ միջնորդ կազմակերպությունների կողմից դրա ձեռքբերման կամ ներմուծման վերաբերյալ փաստաթուղթ չի ներկայացվում:

6.2 Արձանագրություն ստորագրվում է, եթե մատակարարված ապրանքը համապատասխանում է պայմանագրի պայմաններին: Հակառակ դեպքում պայմանագրի կամ դրա մի մասի կատարման արդյունքները չեն ընդունվում, արձանագրություն չի ստորագրվում և Գնորդը`

ա) հարցի կանոնավորման համար ձեռնարկում է նման իրավիճակի համար սույն պայմանագրով նախատեսված միջոցները.

բ) Վաճառողի նկատմամբ կիրառում է սույն պայմանագրով նախատեսված պատասխանատվության միջոցներ:

6.3 Գնորդը հանձնման-ընդունման արձանագրությունը ստանալու պահից տասնօրյա ժամկետում Վաճառողին է ներկայացնում իր կողմից ստորագրված հանձնման-ընդունման արձանագրության մեկ օրինակը կամ Ապրանքը չընդունելու պատճառաբանված մերժումը:

**7.Կողմերի պատասխանատվությունը**

7.1 Վաճառողը պատասխանատվություն է կրում հանձնված Ապրանքի որակի և Պայմանագրով նախատեսված ` մատակարարման ժամկետների պահպանման համար:

7.2 Վաճառողի կողմից սույն պայմանագրով ստանձնած պարտավությունները չկատարելու կամ ոչ պատշաճ կատարելու դեպքում գանձվում է տույժ 0,05 (զրո ամբողջ հինգ հարյուրերորդական) տոկոսի չափով, որը հաշվարկվում է օրացույցային օրերով` պայմանագրի չկատարված մասի գնի նկատմամբ:

7.3 Սույն պայմանագրի 1 կետում նշված Տեխնիկական բնութագրին չհամապատասխանող Ապրանք մատակարարելու յուրաքանչյուր դեպքում վաճառողից գանձվում է տուգանք` Պայմանագրի ընդհանուր գնի 0,5 (զրո ամբողջ հինգ տասնորդական) տոկոսի չափով:

7.4 Սույն պայմանագրի 7.2 և 7.3 կետերով նախատեսված տույժը, տուգանքը հաշվարկվում և հաշվանցվում են Վաճառողին վճարման ենթակա գումարներից:

7.5 Գնորդի կողմից սույն պայմանագրի 4.2 կետով նախատեսված ժամկետի խախտման համար Գնորդի նկատմամբ յուրաքանչյուր ուշացված օրվա համար հաշվարկվում է տույժ` վճարման ենթակա, սակայն չվճարված գումարի 0,05%-ի չափով:

7.6 Սույն պայմանագրով չնախատեսված դեպքերում կողմերն իրենց պարտավորությունները չկատարելու կամ ոչ պատշաճ կատարելու համար պատասխանատվություն են կրում ՀՀ օրենսդրությամբ սահմանված կարգով:

7.7 Տույժերի վճարումը կողմերին չի ազատում իրենց պայմանագրային պարտավորությունները լրիվ կատարելուց:

1. **Անհաղթահարելի ուժի ազդեցությունը (ՖՈՐՍ-ՄԱԺՈՐ)**

Սույն պայմանագրով և սույն պայմանագրի հիման վրա կնքված համաձայնագրերով պարտավորություններն ամբողջությամբ կամ մասնակիորեն չկատարելու համար կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության հետևանքով, որը ծագել է սույն պայմանագիրը կնքելուց հետո, և որը կողմերը չէին կարող կանխատեսել կամ կանխարգելել: Այդպիսի իրավիճակներ են երկրաշարժը, ջրհեղեղև, հրդեհը, պատերազմը, ռազմական և արտակարգ դրություն հայտարարելը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում սույն պայմանագրով պարտավորությունների կատարումը: Եթե արտակարգ ուժի ազդեցությունը շարունակվում է 3 (երեք) ամսից ավելի, ապա կողմերից յուրաքանչյուրն իրավունք ունի լուծել պայմանագիրը` այդ մասին նախապես տեղյակ պահելով մյուս կողմին:

1. **Այլ պայմաններ**

 9.1 Սույն պայմանագիրն ուժի մեջ է մտնում կողմերի ստորագրման պահից պահից և գործում է մինչև կողմերի ստանձնած պարտավորությունների ողջ ծավալով կատարումը:

 9.2 Այն դեպքում, երբ օրենքով նախատեսված կարգով գնումների մասին Հայաստանի Հանրապետության օրենսդրության պահանջների կատարման նկատմամբ հսկողության և (կամ) վերահսկողության կամ բողոքների քննության արդյունքում արձանագրվում է, որ գնման գործընթացում մինչև պայմանագրի կնքումը Վաճառողը ներկայացրել է կեղծ փաստաթղթեր (տեղեկություններ և տվյալներ), կամ Վաճառողին հաղթող ճանաչելու (ընտրելու) մասին որոշումը չի համապատասխանում Հայաստանի Հանրապետության օրենսդրությանը, ապա, այդ հիմքերն ի հայտ գալուց հետո, Գնորդն իրավունք ունի միակողմանիորեն լուծելու պայմանագիրը, եթե արձանագրված խախտումները մինչև պայմանարի կնքումը հայտնի լինելու դեպքում գնումների մասին Հայաստանի Հանրապետության օրենսդրության համաձայն հիմք կհանդիսանային պայմանագիրը չկնքելու համար: Ընդ որում, Գնորդը չի կրում պայմանագրի միակողմանի լուծման հետևանքով Վաճառողի համար առաջացող վնասների կամ բաց թողնված օգուտի ռիսկը, իսկ կատարողը պարտավոր է Հայաստանի Հանրապետության օրենսդրությամբ սահմանված կարգով փոխհատուցե իր մեղքով Գնորդի կրած վնասներն այն ծավալով, որը չի ծածկվում մինչև լուծումը գնման պայմանագրի կատարմամբ Գնորդի ստացածով:

9.3 Սույն պայմանագրում փոփոխություններ և լրացումներ կարող են կատարվել միայն Կողմերի փոխադարձ համաձայնությամբ` համաձայնագիր կնքելու միջոցով, որը կհանդիսանա սույն պայմանագրի անբաժանելի մասը:

 Սույն պայմանագիրը չի կարող փոփոխվել կողմերի պարտա­վորու­թյունների մասնակի չկատարման հետևանքով կամ ամբողջությամբ լուծվել կողմերի փոխադարձ համաձայնությամբ՝ բացառությամբ`

 1) Հայաստանի Հանրապետության օրենսդրությամբ սահմանված կարգով տվյալ գնումը կատարելու համար անհրաժեշտ ֆինանսական հատկացումների նվազեցման դեպքերի: Ընդ որում, պայմանագրի կողմերի պարտավորությունների մասնակի չկատարման կամ ամբողջությամբ լուծման կողմերի փոխադարձ համաձայնությունն անհրաժեշտ է ձեռք բերել նախքան Հայաստանի Հանրապետության օրենսդրությամբ սահմանված կարգով տվյալ գնումը կատարելու համար անհրաժեշտ ֆինանսական հատկացումների նվազեցումը:

 2) սույն պայմանագրով նախատեսված Ապրանքի շուկայական գների ավելի քան քսան տոկոսով փոփոխման դեպքերի։ Շուկայական գները կորոշվեն և դրանց փոփոխությունը կգնահատվի նախապես համաձայնեցվելով Հայաստանի Հանրապետության ֆինանս­ների նախարարության հետ, որի վերաբերյալ կկնքվի լրացուցիչ համաձայնագիր։

Սույն պայմանագրում չի կարող կատարել այնպիսի փոփոխություներ, որոնք հանգեցնում են գնվող ապրանքների ծավալների կամ պայմանագրի գնի արհեստական փոփոխման:

Ապրանքի մատակարարման ժամկետը կարող է երկարաձգվել մինչև այդ ժամկետը լրանալը պայմանագրի կողմի առաջարկության առկայության դեպքում` պայմանով, որ` Գնորդի մոտ չի վերացել գնման առարկայի օգտագործման պահանջը.

9.4 Սույն պայմանագրի պատշաճ կատարման պայմաններում Կողմերի (Վաճառող և (կամ) Գնորդ) օգուտները խնայողություններ և (կամ) կրած վնասները տվյալ կողմի օգուտը կամ կրած վնասներն են.

Սույն պայմանագրի կողմերի` երրորդ անձանց նկատմամբ պարտավորությունները` ներառյալ պայմանագրի կատարման շրջանակում կատարողի կնքած այդ գործարքները և դրանցից բխող պարտավորությունները դուրս են պայմանագրի կարգավորման դաշտից և չեն կարող ազդել պայմանագրի կատարման արդյունքն ընդունելու վրա: Այդ գործարքների և դրանցից բխող պարտավորությունների կատարման հետ կապված հարաբերությունները կարգավորվում են այդ գործարքների հետ կապված հարաբերությունները կարգովորող նորմերով և դրանց համար պատասխանատու է Պատվիրատուի հետ պայմանագիր կնքած անձը:

9.5 Սույն պայմանագրի կապակցությամբ ծագած վեճերը լուծվում են բանակցությունների միջոցով: Համաձայնություն ձեռք չբերելու դեպքում վեճերը լուծվում են ՀՀ դատարաններում:

9.6 Սույն պայմանագիրը կազմված է ........... էջից, կնքվում է երկու օրինակից, որոնք ունեն հավասարազոր իրավաբանական ուժ: Սույն պայմանագրի N 1, 2 և 3 հավելվածները հանդիսանում են սույն պայմանագրի անբաժանելի մասը, յուրաքանչյուր կողմին տրվում է պայմանագրի մեկ օրինակ:

 9.7 Սույն պայմանագրից ծագած կողմի վճարային պարտավորությունը չի կարող դադարել այլ պայմանագրից ծագած` հակընդդեմ պարտավորության հաշվանցով, առանց կողմերի գրավոր և կնիքով հաստատված համաձայնության: Սույն պայմանագրից ծագած պահանջի իրավունքը չի կարող փոխանցվել այլ անձի, առանց պարտապան կողմի գրավոր համաձայնության: Սույն պայմանագրից ծագած պահանջի իրավունքը չի կարող փոխանցվել այլ անձի, առանց պարտապան կողմի գրավոր համաձայնության:

 9.8 Սույն պայմանագրի նկատմամբ կիրառվում է ՀՀ իրավունքը:

1. ԿՈՄԵՐԻ ՀԱՍՑԵՆԵՐԸ, ԲԱՆԿԱՅԻՆ ՎԱՎԵՐԱՊԱՅՄԱՆՆԵՐԸ ԵՎ ՍՏՈՐԱԳՐՈՒԹՅՈՒՆՆԵՐԸ

|  |  |
| --- | --- |
| **ԳՆՈՐԴ** | **ՎԱՃԱՌՈՂ** |
|  |  |
|  |  |
|  |  |
|  |  |
|  |  |
|  |  |
|  |  |

Հավելված 1

“......” ................ 2014թ. կնքված N-ՊԵԿ-ՇՀԱՊՁԲ-14-1-11/8

ծածկագրով գնման պայմանագրի

**ՏԵԽՆԻԿԱԿԱՆ ԲՆՈՒԹԱԳԻՐ-ԳՆՄԱՆ ԺԱՄԱՆԱԿԱՑՈՒՅՑ**

|  |
| --- |
| **Ապրանքի\*** |
| Չ/Հ | Անվանումը | Տեխնիկական բնութագիրը | Չափման միավորը | Քանակը | մատակարարման վայրը | մատակարարման ժամկետը |
| 1 | Քարթրիջ Canon CRG-725 կամ համարժեքը | Քարթրիջ Canon CRG-325/725/925, կամ համարժեքը, ISO/IEC ստանդարտին համապատասխան, գույնը սև, գործարանային փաթեթավորմամբ, առնվազն 2200 էջ տպելու հնարավորությամբ, արտադրությունը ոչ շուտ քան 2014թ.  | հատ | 200 | ՀՀ ԿԱ ՊԵԿ ք.Երևան Մ.Խորենացու 7 | պայմանագիրն ուժի մեջ մտնելուց հետո պահանջ ներկայացնելու օրվանից 35-րդ աշխատանքային օրը |
| 2 | Քարթրիջ Xerox Phaser 3010, 106R02183 կամ համարժեքը  | Քարթրիջ Xerox Phaser 106R02183, կամ համարժեքը, ISO/IEC ստանդարտին համապատասխան, գույնը սև, գործարանային փաթեթավորմամբ, առնվազն 2300 էջ տպելու հնարավորությամբ, արտադրությունը ոչ շուտ քան 2014թ. | հատ | 100 | ՀՀ ԿԱ ՊԵԿ ք.Երևան Մ.Խորենացու 7 | պայմանագիրն ուժի մեջ մտնելուց հետո պահանջ ներկայացնելու օրվանից 35-րդ աշխատանքային օրը |
| 3 | Քարթրիջ HP 15X կամ համարժեքը  | Քարթրիջ HP 15X, կամ համարժեքը, ISO/IEC ստանդարտին համապատասխան, գույնը սև, գործարանային փաթեթավորմամբ, առնվազն 3500 էջ տպելու հնարավորությամբ, արտադրությունը ոչ շուտ քան 2014թ. | հատ | 100 | ՀՀ ԿԱ ՊԵԿ ք.Երևան Մ.Խորենացու 7 | պայմանագիրն ուժի մեջ մտնելուց հետո պահանջ ներկայացնելու օրվանից 35-րդ աշխատանքային օրը |
| 4 | Քարթրիջ Canon CRG-728 կամ համարժեքը | Քարթրիջ Canon CRG-728, կամ համարժեքը, ISO/IEC ստանդարտին համապատասխան, գույնը սև, գործարանային փաթեթավորմամբ, առնվազն 2100 էջ տպելու հնարավորությամբ, արտադրությունը ոչ շուտ քան 2014թ. | հատ | 100 | ՀՀ ԿԱ ՊԵԿ ք.Երևան Մ.Խորենացու 7 | պայմանագիրն ուժի մեջ մտնելուց հետո պահանջ ներկայացնելու օրվանից 35-րդ աշխատանքային օրը |
| 5 | Քարթրիջ Xerox Phaser 3140 108R00909 կամ համարժեքը | Քարթրիջ Xerox Phaser 108R00909, կամ համարժեքը, ISO/IEC ստանդարտին համապատասխան, գույնը սև, գործարանային փաթեթավորմամբ, առնվազն 2500 էջ տպելու հնարավորությամբ, արտադրությունը ոչ շուտ քան 2014թ. | հատ | 50 | ՀՀ ԿԱ ՊԵԿ ք.Երևան Մ.Խորենացու 7 | պայմանագիրն ուժի մեջ մտնելուց հետո պահանջ ներկայացնելու օրվանից 35-րդ աշխատանքային օրը |
| 6 | Քարթրիջ HP LJ Color GT-H540AK կամ համարժեքը | Քարթրիջ HP LJ GT-H540AK, կամ համարժեքը, ISO/IEC ստանդարտին համապատասխան, գործարանային փաթեթավորմամբ, առնվազն 2200 էջ տպելու հնարավորությամբ, արտադրությունը ոչ շուտ քան 2014թ. | հատ | 2 | ՀՀ ԿԱ ՊԵԿ ք.Երևան Մ.Խորենացու 7 | պայմանագիրն ուժի մեջ մտնելուց հետո պահանջ ներկայացնելու օրվանից 35-րդ աշխատանքային օրը |
| 7 | Քարթրիջ HP LJ Color GT-H541AC կամ համարժեքը | Քարթրիջ HP LJ GT-H541AC, կամ համարժեքը, ISO/IEC ստանդարտին համապատասխան, գործարանային փաթեթավորմամբ, առնվազն 1400 էջ տպելու հնարավորությամբ, արտադրությունը ոչ շուտ քան 2014թ. | հատ | 2 | ՀՀ ԿԱ ՊԵԿ ք.Երևան Մ.Խորենացու 7 | պայմանագիրն ուժի մեջ մտնելուց հետո պահանջ ներկայացնելու օրվանից 35-րդ աշխատանքային օրը |
| 8 | Քարթրիջ HP LJ Color GT-H542AY կամ համարժեքը | Քարթրիջ HP LJ GT-H542AY, կամ համարժեքը, ISO/IEC ստանդարտին համապատասխան, գործարանային փաթեթավորմամբ, առնվազն 1400 էջ տպելու հնարավորությամբ, արտադրությունը ոչ շուտ քան 2014թ. | հատ | 2 | ՀՀ ԿԱ ՊԵԿ ք.Երևան Մ.Խորենացու 7 | պայմանագիրն ուժի մեջ մտնելուց հետո պահանջ ներկայացնելու օրվանից 35-րդ աշխատանքային օրը |
| 9 | Քարթրիջ HP LJ Color GT-H543AM կամ համարժեքը | Քարթրիջ HP LJ GT-H543AM, կամ համարժեքը, ISO/IEC ստանդարտին համապատասխան, գործարանային փաթեթավորմամբ, առնվազն 1400 էջ տպելու հնարավորությամբ, արտադրությունը ոչ շուտ քան 2014թ. | հատ | 2 | ՀՀ ԿԱ ՊԵԿ ք.Երևան Մ.Խորենացու 7 | պայմանագիրն ուժի մեջ մտնելուց հետո պահանջ ներկայացնելու օրվանից 35-րդ աշխատանքային օրը |

|  |  |  |
| --- | --- | --- |
| \*Ապրանքը պետք է լինի չօգտագործված: Ապրանքների տեղափոխումը, բեռնաթափումը իրականացնում է վաճառողը:

|  |  |
| --- | --- |
| **ԳՆՈՐԴ** | **ՎԱՃԱՌՈՂ** |

 |

Հավելված 2

“......” ................ 2014թ. կնքված N ՊԵԿ-ՇՀԱՊՁԲ-14-1-11/8

 ծածկագրով պայմանագրի

ՎՃԱՐՄԱՆ ԺԱՄԱՆԱԿԱՑՈՒՅՑ\*

 ՀՀ դրամ

|  |  |  |
| --- | --- | --- |
| Ապրանքի անվանումը | Բյուջետային ծախսերի տնտ. դասակ. հոդվածը\* | Նախատեսվում է ֆինանսավորել ՀՀ ԿԱ ՊԵԿ 2014թ. արտաբյուջետային միջոցներով նախատեսաված հատկացումների հաշվին, ըստ ամիսների` ընդ որում |
| Հունվար | Փետրվար | Մարտ | Ապրիլ | Մայիս | Հունիս | Հուլիս | Օգոստոս | Սեպտեմբեր | Հոկտեմբեր | Նոյեմբեր | Դեկտեմբեր | **Ընդամենը****Տարի** |
| Քարթրիջ Canon CRG-725 կամ համարժեքը | 4261 |  |  |  |  | 100 % | 100 % | 100 % | 100 % | 100 % | 100 % | 100 % | 100 % | **100 %** |
| Քարթրիջ Xerox Phaser 3010, 106R02183 կամ համարժեքը  | 4261 |  |  |  |  | 100 % | 100 % | 100 % | 100 % | 100 % | 100 % | 100 % | 100 % | **100 %** |
| Քարթրիջ HP 15X կամ համարժեքը  | 4261 |  |  |  |  | 100 % | 100 % | 100 % | 100 % | 100 % | 100 % | 100 % | 100 % | **100 %** |
| Քարթրիջ Canon CRG-728 կամ համարժեքը | 4261 |  |  |  |  | 100 % | 100 % | 100 % | 100 % | 100 % | 100 % | 100 % | 100 % | **100 %** |
| Քարթրիջ Xerox Phaser 3140 108R00909 կամ համարժեքը | 4261 |  |  |  |  | 100 % | 100 % | 100 % | 100 % | 100 % | 100 % | 100 % | 100 % | **100 %** |
| Քարթրիջ HP LJ Color GT-H540AK կամ համարժեքը | 4261 |  |  |  |  | 100 % | 100 % | 100 % | 100 % | 100 % | 100 % | 100 % | 100 % | **100 %** |
| Քարթրիջ HP LJ Color GT-H541AC կամ համարժեքը | 4261 |  |  |  |  | 100 % | 100 % | 100 % | 100 % | 100 % | 100 % | 100 % | 100 % | **100 %** |
| Քարթրիջ HP LJ Color GT-H542AY կամ համարժեքը | 4261 |  |  |  |  | 100 % | 100 % | 100 % | 100 % | 100 % | 100 % | 100 % | 100 % | **100 %** |
| Քարթրիջ HP LJ Color GT-H543AM կամ համարժեքը | 4261 |  |  |  |  | 100 % | 100 % | 100 % | 100 % | 100 % | 100 % | 100 % | 100 % | **100 %** |

\* Վճարման ենթակա գումարները ներկայացված են աճողական կարգով

|  |  |
| --- | --- |
| **ԳՆՈՐԴ** | **ՎԱՃԱՌՈՂ** |

Հավելված 2

“......” ................ 2014թ. կնքված N ՊԵԿ-ՇՀԱՊՁԲ-14-1-11/8

 ծածկագրով պայմանագրի

Վաճառող

գտնվելու վայրը\_\_\_\_\_\_\_\_\_\_\_\_\_\_\_\_\_\_\_\_\_\_

հհ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

հվհհ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Գնորդ

գտնվելու վյարը\_\_\_\_\_\_\_\_\_\_\_\_\_\_\_\_\_\_\_\_\_\_\_

հհ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

հվհհ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ԱՐՁԱՆԱԳՐՈՒԹՅՈՒՆ N \_\_\_

**ՀԱՆՁՆՄԱՆ-ԸՆԴՈՒՆՄԱՆ**

“….” ……… 20 թ.

Պայմանագրի անվանումը՝ ………………………

Պայմանագրի կնքման ամսաթիվը՝ “….” …………. 20 թ.

Պայմանագրի համարը՝ ……………………….

Գնորդն, ի դեմս\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ և Վաճառողը՝ ի դեմս\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, հիմք ընդունելով, որ պայմանագրով նախատեսված` ստորև նշված աշխատանքները, մատակարարումները և ծառայությունները/այսուհետև՝ ապրանքներ/ համապատասխանում են պայմանագրով ամրագրված տեխնիկական բնութագրերին և գնման ժամանակացույցին՝ կազմեցին սույն արձանագրությունը հետևյալի մասին.

Պայմանագրի շրջանակներում Վաճառողը “….” ……… 20 թ-ից “….” ………… 20 թ. ընկած ժամանակահատվածում մատակարարել է հետևյալ ապրանքները.

|  |  |  |  |  |
| --- | --- | --- | --- | --- |
| Գնման առարկայի անվանումը | Գնման առարկայի քանակական ցուցանիշը | Ապրանքների մատակարարմանժամկետը | Վճարման ենթակա գումարը(հազար դրամ) | Վճարման ժամկետը (ըստ ժամանակացույցի) |
|  |  |  |  |  |
|  |  |  |  |  |
|  |  |  |  |  |
| **Ընդամենը** | ------------- | ------------- |  | ---------- |

Վերոհիշյալ ապրանքների մատակարարման վերաբերյալ բոլոր հաշիվ-ապրանքագրերը հանդիսանում են սույն արձանագրության բաղկացուցիչ մասը և կցվում են։

Ապրանքը ընդունեց

(ստորագրություն)

ազգանուն\_\_\_\_\_\_\_\_\_\_\_\_\_\_\_\_\_\_

Կ.Տ

Ապրանքը հանձնեց

(ստորագրություն)

ազգանուն\_\_\_\_\_\_\_\_\_\_\_\_\_\_\_\_\_\_

Կ.Տ

**Օրինակելի ձև**

Հավելված 5

“ԳԱԿ-ՇՀԱՊՁԲ-11/8” ծածկագրով

ընթացակարգի հրավերի

ՊԵԿ-ՇՀԱՊՁԲ-14-1-11/8 ծածկագրով

ընթացակարգի գնահատող հանձնաժողովին

**ԳՆՄԱՆ ԸՆԹԱՑԱԿԱՐԳԻՆ ՄԱՆԱԿՑԵԼՈՒ ԴԻՄՈՒՄ**

 \_-ն հայտնում է, որ ցանկություն ունի մասնակցելու

 Ընթացակարգի մասնակցի անվանումը

ՀՀ կառավարությանն առընթեր պետական եկամուտների կոմիտեի կողմից ՊԵԿ-ՇՀԱՊՁԲ-14-1-11/8 ծածկագրով հայտարարված ընթացակարգի................................... չափաբաժնին չափաբաժնի(չափաբաժինների) համարը

(չափաբաժիններին) և հրավերի (ծանուցման) պահանջներին համապատասխան ներկայացնում է հայտը:

 \_-ն հայտնում և հավաստում է, որ իր հիմնադրի

 Ընթացակարգի մասնակցի անվանումը

կողմից հիմնադրված կամ ավելի քան հիսուն տոկոս իր հիմնադրին պատկանող բաժնեմաս ունեցող կազմակերպությունների միաժամանակյա մասնակցությունը սույն ընթացակարգին բացառվում է, բացառությամբ`

1) պետության կամ համայնքների կողմից հիմնադրված կազմակերպությունների.

2) համատեղ գործունեության կարգով (կոնսորցիումով) մասնակցության դեպքերի:

 \_-ն հայտնում և հավաստում է, որ չունի գերիշխող

 Ընթացակարգի մասնակցի անվանումը

դիրքի չարաշահում և հակամրցակցային համաձայնություն:

 \_-ի էլեկտրոնային փոստի հասցեն է`

 Ընթացակարգի մասնակցի անվանումը

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

 Մասնակցի անվանումը (անունը) (ղեկավարի պաշտոնը, Անուն Ազգանունը) (ստորագրությունը)

Կ. Տ.

\_\_\_\_\_\_\_\_\_\_\_\_\_\_\_\_\_\_\_\_\_\_2014թ.

 (ամսաթիվը, ամիսը)

**Օրինակելի ձև**

Հավելված 5.1

“ԳԱԿ-ՇՀԱՊՁԲ-11/8” ծածկագրով

ընթացակարգի հրավերի

ՊԵԿ-ՇՀԱՊՁԲ-14-1-11/8 ծածկագրով

ընթացակարգի գնահատող հանձնաժողովին

ԳՆԻ ԱՌԱՋԱՐԿ

Ուսումնասիրելով Ձեր կողմից տրամադրված ՊԵԿ-ՇՀԱՊՁԲ-14-1-11/8 ծածկագրով ընթացակարգի հրավերը (ծանուցումը), այդ թվում` կնքվելիք պայմանագրի նախագիծը,

 -ն առաջարկում է պայմանագիրը կատարել

 Ընթացակարգի մասնակցի անվանումը

համաձայն հետևյալ գների`

(ՀՀ դրամ)

|  |  |  |  |  |
| --- | --- | --- | --- | --- |
| Չ/Հ | Գնման առարկայի անվանումը | Արժեք\* | ԱԱՀ\* | Պայմանագրի կատարման համար առաջարկված գինը/տառերով և թվերով/ |
| 1 | 2 | 3 | 4 | 5=3+4 |
| 1 | Քարթրիջ Canon CRG-725 կամ համարժեքը |  |  |  |
| 2 | Քարթրիջ Xerox Phaser 3010, 106R02183 կամ համարժեքը  |  |  |  |
| 3 | Քարթրիջ HP 15X կամ համարժեքը  |  |  |  |
| 4 | Քարթրիջ Canon CRG-728 կամ համարժեքը |  |  |  |
| 5 | Քարթրիջ Xerox Phaser 3140 108R00909 կամ համարժեքը |  |  |  |
| 6 | Քարթրիջ HP LJ Color GT-H540AK կամ համարժեքը |  |  |  |
| 7 | Քարթրիջ HP LJ Color GT-H541AC կամ համարժեքը |  |  |  |
| 8 | Քարթրիջ HP LJ Color GT-H542AY կամ համարժեքը |  |  |  |
| 9 | Քարթրիջ HP LJ Color GT-H543AM կամ համարժեքը |  |  |  |

\* 3-րդ սյունյակում նշված «Արժեքը» ներառում է ինքնարժեքը և շահույթը:

\*\*Եթե մասնակիցն ավելացված արժեքի հարկ վճարող է, ապա տվյալ պայմանագրի գծով Հայաստանի Հանրապետության պետական բյուջե վճարվելիք ավելացված արժեքի հարկի գումարը նշվում է 4-րդ սյունակում։

**Յուրաքանչյուր չափաբաժնի համար գնային առաջարկն անհրաժեշտ է ներկայացնել ոչ թե միավորի, այլ պայմանագրի կատարման համար առաջարկվող գնով /տվյալ չափաբաժնի ամբողջ քանակի համար առաջարկվող գնով/: Եթե մասնակցի կողմից գնային առաջարկը ներկայացվի միավորի գնով, ապա վերջինիս հայտը կգնահատվի անբավարար և կմերժվի:**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

 Մասնակցի անվանումը (անունը) (ղեկավարի պաշտոնը, Անուն Ազգանունը) (ստորագրությունը)

Կ. Տ.

\_\_\_\_\_\_\_\_\_\_\_\_\_\_\_\_\_\_\_\_\_\_2014թ.

 (ամսաթիվը, ամիսը)